PÖÖRDEPUNKT
Tere tulemast vaatama Pöördepunkti.
Minu nimi on Muyiwa.
Tänases saates tutvustan teile fenomenaalset luulekunstnikku.
Tema luule räägib valusatest ja isiklikest kogemustest.
Esmalt jagan projektist,
kuhu on kaasatud auhinnatud India ja Hiina ülistusjuhid.
Alguses ei tahtnud ma sellest rääkida
aga saate produtsendid võtsid mind pihtide vahele,
et ma siiski seda teeksin.
Muyiwa ja River songz
astusid maailmalavadele 2003. aastal projektiga "Restoration".
2005. aastal ilmus album nimega "Declaring His Power".
2008. aastal "Declaring His Love".
Nüüd sai valmis esimene stuudios salvestatud projekt
nimega "Declaring His Name Around the World".
Millest oli see projekt inspireeritud?
Arvan, et inspiratsioon tuli Jumalalt.
Minus oli suur igatsus avastada maailma eri paikade ülistusmuusikat.
Ilmunud plaadi mõte oli seda kajastada.
Oleme River Songz'i kollektiiviga üsna palju maailmas reisinud.
Oleme näinud, kuidas ülistust tehakse maailma eri paikades.
Tahtsime seda edasi anda.
Olen albumilt kuulnud mõningaid muusikalõike.
Seal on palju erinevaid dialekte
aga enim jäi mulle kõrvu mandariini keel.
Kui keeruline oli ülistajatel õppida mandariini keeles ülistama?
Seda peab küsima Michelle Chen'ilt.
Ta on Hiinast pärit ülistusjuht.
Istusime Londonis asuvas stuudios.
Ta üritas meile õpetada,
kuidas öelda mandariini keeles sõna "Püha".
Kogu mustanahaline meeskond üritas rääkida mandariini keelt!
Michelle oli meie vastu viisakas öeldes:
"Teie hääldus oli hea, aga ma siiski ei saa aru teie räägitust."
Selles keeles ülistama õppimine oli vaimulikult sügav kogemus.
Võisime kogeda, mis tunne on hiina keeles laulda Jumalale:
"Püha, Püha, Püha. Kogu maa on täidetud Su auga".
See oli samaaegselt nii naljakas kui ka vaimulik.
Kas selles projektis on ka mõni laul, mis väga su südant puudutas?
Üks konkreetne laul - "Mu pärand".
Kord tuli mu vend meile Inglismaale külla.
Ta laulis üht laulu.
Hakkasin seda koos temaga laulma ja muutusin väga emotsionaalseks.
Küsisin venna käest: "Mis laul see on?"
Ta küsis: "Kas sa ei mäleta?" Vastasin: "Ei."
See oli laul, mida laulis ema meiega koos
igal õhtul enne magamaminekut.
Lugesime ka Psalm 23.
Siis mõistsin, et see laul meenutas vanemaid
ja seepärast muutusin emotsionaalseks.
Igatsesin, et ka see laul võiks saada lindistatud.
Selles laulus on üks konkreetne salm, mis ütleb:
"kui mu hing on lahkunud mu ihust
Kui ma suren
ja kui surm on sulgenud mu silmad,
küsin ma Jumalalt..."
Ainuüksi sellest laulust kõnelemine tekitab mulle judinaid!
See laul ei meenuta mulle
mitte ainult mu vanemaid vaid seda lootust, mis meil on.
Kindlast lootusest, et ühel päeval võin ma neid näha.
Mida soovid, et see plaat inimestele annaks?
Tahaksin, et inimesed leiaksid sellest lootust.
Kui olin 14- või 15-aastane, pidin lahkuma oma vanemate juurest
ja hoolt kandma oma noorema venna eest.
Oli üks laul, mis mulle sellest ajast meelde on jäänud.
Selle sõnad olid järgmised:
"mida kõrgemaks saavad müürid su ümber,
seda pikemaks kasvad."
"Mida enam sinult su õigusi röövitakse, seda kiiremini hakkad sa jooksma."
"Sa ei saa mind salata ega pöörata oma palet minust eemale."
"Tean, et saan hakkama isegi siis, kui mulle tehakse liiga."
Teismelisena leidsin sellest laulust lootust.
Kui inimesed kuulavad seda plaati,
siis tahaksin, et nad kogeksid seda, mida minagi 14- ja 15-aastaselt.
Isegi, kui nad ei mõista laulusõnu, võib lauludest lootust leida.
Kui nad kuulavad laulu "Come, Lord Jesus, Come"
või mõnda Darwin Hobbs'i laulu: "Armastan Sind, Issand
kogu oma südamest vaid Sinuga olla tahan"
Need on lihtsad laulusõnad aga nendes peitub armastus Jumalale.
Nad näevad taas oma elu teise pilguga
olles täis uut lootust.
Soovin, et kuulajad mõistaksid, et nad pole oma muredega üksi.
Palju on inimesi Hiinas, Indias ja Euroopas,
kes jagavad nendega sama usku.
Need on minu igatsused selle projektiga.
Loodan, et inimesed saavad nii puudutatud,
et igaüks ostab 50 CD-d!
Luban teile, et see polnud minu idee vaid nende.
Süü ei lasu minul vaid ainuüksi Erica Linney'l!
Pausil saate lisainfot meie kohta.
Oleme tagasi peale pausi.
"Mina rõõmutsen väga Jehoovas
...mu hing ilutseb mu Jumalas." Jesaja 61:10
Tere tulemast tagasi!
Teie ees olev poeet on jõuline oma loomingu esitamisel.
See esitlused on hinge liigutavad.
Tema luule pärineb isiklikest valusatest kogemustest.
Tere tulemast, Janette Ikz! - Suur tänu kutsumise eest.
Sinu päris nimi on Janet McGhee.
Kust pärineb nimi Janette Ikz?
Täispikk artistinimi on Müstiline Janette Ikz.
Mu ema on laulja,
kirjanik ja tantsija, vanaema oli laulja.
Isa mängis pille kuulmise järgi ning vanaisa oli klaverihäälestaja.
Muusika on minu pärandisse tugevalt kirjutatud.
Minu nimi sümboliseerib fakti,
et minu olemuses on midagi müstilist ja seletamatut.
Ainult Jumal oskab seda seletada.
Tsiteerin lõiku ühest sinu luuletusest.
See on esimene, mida kuulsin.
"Loomulikult jääb see kurikuulus küsimus,
miks sa ei öelnud?
Ma polnud kindel,
kas mina olin süüdi või kas lähen põrgusse
ja siis ta puudutas mind, seekord oli see mu oma isa.
Ta ütles, et istuksin ta sülle. Ta vahetas ebamugavaid poose.
Osadega olin tuttav esimesest kokkupuutest."
Selles luuletuses räägid sa oma seksuaalsest väärkohtlemisest.
Räägi sellest pisut.
Pilastamine sai alguse kui olin umbes 8-aastane.
Ahistajaks oli meie perekonnaliige.
Peale kooli läksin vanaema juurde ja seejärel koju oma isa juurde.
Ühel päeval juhtus enne mainitud intsident.
Ma tõesti arvasin, et see on minu süü.
Ma ise kuidagi tõmbasin endale väära tähelepanu.
8-aastane ei mõista toimunut lõpuni.
Paljudel kordadel sai asi alguse lihtsalt mängimisest.
Tegevus jõudis asjadeni,
mis tundusid valed ja olid mulle ebamugavad.
Ma ei osanud nendest asjadest teistele rääkida.
See kestis kaua, kuna ma ei öelnud midagi.
Vabandust, et vahele segan.
Paljud ahistatud on öelnud, et nad ei öelnud midagi.
Miks sa midagi ei öelnud?
Isa kohta ma ei öelnud, kuna teadsin,
kuidas mu pereliikmed oleksid reageerinud.
Mu peres oli inimesi, kes oleksid isa rõõmuga maha löönud.
Teadsin, et siis pandaks nad eluks ajaks vangi.
Kas su ema ja isa olid veel sel ajal koos?
Nad käisid kord kokku, kord lahku.
Sel ajal olid nad koos ja proovisid oma probleeme lahendada.
Mu ema polnud nendel hetkedel seal.
Olin teadlik sellest, et ka ema ahistati.
Meile oli õpetatud, majas toimunu jääb majja.
Kuna ema ei tahtnud, et isiklikud asjad oleksid avalikud,
tundsin, et ka minul polnud õigust rääkida oma asjadest.
Ma ei tahtnud ema kurvastada.
Kuidas mõjutasid need kogemused sinu pilti meestest
ja mis rolli omasid need su hilisemas elus?
Mul olid tõsised usaldusprobleemid.
Läks kaua enne kui lasin Jumalal end parandama hakata.
Tundsin, et inimesed tahavad alati midagi minult.
Tundsin, et pean inimeste armastuse välja teenima.
Tundsin, et pean ohverdama paljut.
See oli minu tolleaegne mõtteviis.
Läks aega kuni Jumal need asjad minus muutis.
Mõistsin, et pean olema valmis inimestest parimat ootama.
Kõik ei ole vaenlased ega taha mulle haiget teha.
Kuid see tervenemisprotsess ei toimunud üleöö.
Nüüd, aastaid hiljem tunnistad sa oma tervenemisest.
Tänapäeval oled sa tõeline staar.
Paari aastaga on sinu luulet vaadanud üle poole miljoni inimese.
Ma ei arvesta teisi sotsiaalmeedia allikaid.
Sa jagad seal oma valusast kogemusest
ja pea miljon inimest on sellest huvitatud.
Miks sa arvad, et nii paljud inimesed
on huvi tundnud su luule vastu?
Arvan, et luuletust "I will wait for you"
on palju vaadatud, kuna see käsitleb elulisi teemasid.
See on aus luuletus.
Tahan alati inimestele tõtt rääkida.
Leian, et tõe kuulmine puudutab inimesi,
sest see on eluline ja sellega saab samastuda.
Jagan seal oma kogemustest.
Ma ei teadnud, et see nii paljusid inimesi kõnetab.
Olen aru saanud, et need teemad on tõesti tähtsad.
Ühiskond survestab paljusid, et nad peaksid suhtes olema.
Justkui vallalise staatus on väärareng.
Su esinemistest on näha, et annad endast kõik.
Mida on su ausus sulle maksma läinud?
Arvestades sinu minevikku ja paranemisprotsessi.
Sellel tõesti on oma hind.
Tõttöeldes koged, et mitte iga inimene ei nõustu sinuga.
Vahel ei meeldi inimestele, mis sul seljas on või mida ütled.
Pead olema juurdunud Issandas
ja olema valmis seisma selle eest, mida oled öelnud.
Pean endalt küsima, kas olen võimeline
piibellikult põhjendama seda, mida olen väitnud.
See hind on kõrge, sest sa ei pruugi inimestele meeldida.
Samuti tuleb vahel ette, et inimesed ei taha tõtt kuulda.
Peale luuletuse ilmumist "I will wait for you"
on tulnud palju inimesi sinu uksele koputama.
Kas saaksid midagi öelda nendele,
kes on olnud sarnases olukorras, et nad võiksid saada abi?
Alistuge Jumala protsessidele.
Minge Jumala n-ö "noa" alla.
Ärge laske sellel probleemil endas süveneda.
Laske Jumalal teha teis täielik töö.
Eksisteerib hea ja väär valu.
Hea valu toob enesega esile elu.
Ma kinnitan, et selle järgselt on elu.
Olen elav näide sellest.
Aitäh, Janette!
Peale pausi kuuleme Janette esitust.
"Vaadake lilli, kuidas nad ei ketra ega koo,
aga ma ütlen teile, isegi Saalomon kogu oma hiilguses
ei olnud nõnda ehitud kui igaüks neist." Luuka 12:27
Kõik vallalised naised, pange end valmis!
Janette Ikz esitab teile luuletuse "I will wait for you" ("Jään Sind ootama")
Nägin, et suhtes olla on lahe.
Mina aga ei olnud.
Võtsin siis ohjad enda kätte ja astusin temaga suhtesse.
Kellegagi, kes oli petja, valetaja, ahistaja ja varas.
Miks ma siis üllatusin, kui ta mu südame murdis?
Helistasin 112 aga tegelikult olin ju mina see,
kes ta sisse lasi väites, et oleme lihtsalt sõbrad”.
Otsustasin juba esimesel päeval, et teen temast "selle õige".
Olin väsinud üksi olemast.
Otsustasin siis, et suhte jaoks on õige aeg.
Alati olin pruutneitsi ja mitte kunagi pruut.
Füüsiliselt neitsi, kuid südames valmis naisterahvas.
Ma siis otsustasin teha temast see õige.
Tal oli jumalakartuse kuju, kuid see pole tõeline.
Muudan teda!
Enda väärtust teadmata müüsin end maha.
Minu tahe takistas Tema tahte sündimist mu elus.
Seepärast tänangi Kristust,
et Tema voolanud veri uuendas mu nägemist.
Läbi mu ignorantsuse jõudis Ta mu südameni.
Ta siirdas minusse psalmi 51:10 - uue südame ja vaimu.
Nüüd mõistan täielikult, kui väga on mul Sind vaja oodata.
Halb on see, et teadsin juba alguses,
et ta polnud Sina, sest alguses oli Sõna.
Tema ei kõlanud ega säranud nagu Sinu Poeg.
Mida süda on täis, sellest räägib suu.
Tema sõnad olid kaaluta.
Ta polnud võimeline palvetama,
kui seda vajasin ja paastumine oli absurne.
Sina aga juba palvetasid minu eest juba siis,
kui me polnud veel kohtunud.
Jään Sind ootama.
Ma enam ei lähe välja oma tähelepanuvajaduse rahuldamiseks,
arvates, et ta on omamoodi õige, kuid siiski samas ei ole ka.
Ma ei rahuldu vale kaaslasega.
Tema nimi on kui leigus.
Ma ei rahuldu näiliselt õige suhtega.
Ma ei viska end tema käte vahele läheduse kogemiseks.
Kõik, mida ütlema pean on: Ei!”
Aitab flirtimisest ja liiga lähedale laskmisest.
Kui kaugele võib minna ja veel jääda päästetuks?
Aitab sellest!
Jään parem üksi oma voodisse
ja kirjutan luuletusi sellest, kuidas sind ootan.
Hoian alles mõtteid,
mida üksnes Jumal saab sind varustada minus avama.
Ma ei lase end heidutada
sõprade ja pere juttudest oma bioloogilise kella suhtes.
Ma teenin Issandat, kelle käes on ajad.
Tal on võimalik muuta aegu ühe käe viipega.
Kui teeksime rollimängu,
siis sina oleksid Aabraham ja mina oleksin Saara.
Ma võin olla Rebeka ja sina Iisak.
Luu sinu luust ja liha sinu lihast.
Kui me kord kohtume siis muundume kui üheks algeks.
Mõistes sama keelt, et 1+1+1=3.
Olles üks kui liita veel Tema.
Oleme kõik loodud Tema näo järgi.
Sinus on võime peegeldada Poega.
Püüdes Sind kirjeldada, siis näed Sa välja kui täht.
Saaksin jõudu ainuüksi Su ligiolust.
Sinus saavutan ma oma terviklikkuse.
Ma ootan Sind ära.
Ma tunnen Sind kindlasti ära,
sest kui Sa räägid, meenub mulle Saalomoni tarkus.
Sinu oskus juhtida meenutab mulle Moosest.
Usk Aabrahami.
Usaldus Jumala Sõna vastu Taanieli.
Sinu inspireeritus Paulust.
Süda Taavetit.
Tähelepanelikkus detailide suhtes Noad.
Väärikus Joosepit.
Võime maha panna oma tahe, mis meenutab jüngreid.
Võime isetult ja tingimusteta armastada ja see meenutab mulle Kristust.
Ma ei pea tõendeid otsima Sinu kohta,
sest tunnen sind ära sellest, et Sõna on kinnitatud Su südamesse.
Sinagi tunned minu ära.
Seal, kus Esteri julgus kohtub Ruti sooja lähedusega,
kus Lüüdia külaslislahkus kohtub Maarja alistumisega.
See, kes on Õpetussõnade 31.
Oodates sind.
Aga oma Isa tahet, kes nägi mind enne, kui sündisin.
Tema tahet pean ülemaks.
Isegi kui jään üksikuks, on mu süda rahus Sinus.
Sinu loodud on aegade imelisem armastuslugu.
Oled igavesti minu Kohtunik ja mina Sinu tunnistaja.
Olen alati Sinu!
Jään Sind alati ootama, Issand!
Enam kui vahimehed hommikut.
Jään Sind ootama.
"Aga õigete rada on otsekui valgusepaistus,
...mis muutub üha selgemaks, kuni päev on saabunud!" Õp 4:18
Nii nagu Janette Ikz ütles,
peame tulema nn Jumala noa alla, et meie elu muutuks.
Noa alla tulemine tähendab lasta Jumalal
tulla meis nendesse pimedatesse paikadesse.
Teatud asjadest ei saa inimestele rääkida.
Nad võivad pidada sind valetajaks või ajada segadusse.
Nendest asjadest rääkimine võib väga valus olla.
Luban, et kui lased Jumalal endas tööd teha,
teeb Tema olukorra paremaks.
Esimene samm sel teekonnal on rääkida Jumalaga.
Seda nimetatakse palvetamiseks.
Palvetame koos.
Issand Jeesus, vajan Sinu abi!
Selles valusas kogemuses, mida olen kandnud.
Teistele ma sellest rääkida ei saa aga Sina saad mind aidata.
Tule minu ellu ja too muutus mu ellu.
Too mu ellu keegi, kellega saan sellest rääkida.
Ma palun seda Sinu käest, Issand Jeesus! Aamen.
Kui palusid selle palve, palun võta meiega ühendust!
Tore on olnud teiega koos olla.
Kohtumiseni järgmisel korral!
Veel enne saate lõppu tahaksin teile tutvustada noormeest,
keda saate produtsendid mulle tutvustasid.
Tema nimi on Moses (Snowman) David.
Ta esitab laulu "Hail the King".
Tõstke käed üles
Tõsta oma käed
Ma ei räägi sinu eest räägin oma Kuningast
Kui räpin Tema ligiolus annan au Temale
Võtan omaks oma kurbuse ja kallan õli hullusetulle
Riietun ka tema moodi
Ujun meeleheites ja mu käed on üles tõstetud
Selleks nimetatakse ülistusrüüd
Ma annan Talle teada, milline olen ja palun,
et Ta ei jätaks mind eales maha
Olin vang ning ülistusjuht
Kui Taaveti isiklik tantsija
Ta on kui enneolematu ime
Seega ütle Kuningale, et ta on väelisem kui Ta arvab
Ta saab sind aidata, sest see on tõsine asi
See, mida sa siin altaril näed peaks olema võimsam kui tuli puudel
Lase lõpuks lahti ja sa ei saa kunagi kartma
Ta armastus on tingimusteta
Mine Kuninga ette
Sa ei pea võitlema selle tundega
Lase sellest lahti
Kõik muu on kunstlik ja võlts
Lase ometi lahti
Sa pole eales samasugune
Ta armastus on tingimusteta
Mine Kuninga ette
Sa ei pea võitlema selle tundega
Lase sellest lahti
Kõik muu on kunstlik ja võlts
Mõned inimesed kardavad seda öelda
Mina aga tunnistan
Olen täiesti tühine ilma oma Kuningata
Enne kui ma Teda ei tundnud olin tõeline vaatamisväärsus
Patt sai mind petta, sest see oli minus sügavalt juurdunud
Mul puudus õige lõppsiht
Olin suundumas alla
Olin kibestunud ja viha ajas mind kui taga
Tõlge: Triin Pöör